Vahetult jõuluperioodi ostumöllu eel kui viimase aja edukaima ettevõtte Amazoni tulemus peaks lööma uusi müügirekordeid, avaldas ettevõtte asutaja Jeff Bezos töötajatele kurva seiga, et ühel päeval Amazon langeb ja läheb pankrotti.
#000004
Firma ei ole nii suur, et see ei võiks ebaõnnestuda, täpsustas äri kasvatades maailma rikkaimaks inimeseks saanud juht. Ta viitas oma otsa leidnud suurettevõtetele milledest võiks järeldada, et edu võib kesta heal juhul üle 30 aasta, aga mitte üle saja aasta. Bezos võttis karge meeldetuletuse kokku tõdemuses, et võti vältimatu saatuse pikendamiseks on pühenduda klientidele mitte vaadata sissepoole, muretsedes iseenda pärast.
#000005
Bezose sõnum sattus huvitavale ajale, pakkudes kontrasti teisele edukaks peetud juhile, kes teatas pärast New York Times'is avaldatud kriitilist artiklit, et firma on nüüdsest sõjajalal.
#000006
Sama juht loobus hiljuti Apple'i telefonist Androidi kasuks kuna i-telefoni tootva ettevõtte liider Tim Cook vastates küsimusele, mida tema teeks antud juhi olukorras, tõdes kerge irooniaga, et tema sellisesse olukorda ei satukski.
#000007
Nüüd siis peab solvunud Mark Zuckerberg ajakirjanduse vastu välja kuulutatud sõja keskel harjutama end uue telefoni tarbijaliidesega. Huvitav, kas mõni teine heaks peetud juht valiks sama tee? Võib-olla on senine edu mehe tõelist olemust varjanud ja nüüd näeme teistsugust tegelast.
#000008
Zuckerbergi sõda sai alguse juba ammu, siis kui ta ise seda veel ei mõistnud. Teda huvitas rohkem ettevõtte renomee kui kliendid, kellega manipuleeriti osalema Lääne demokraatiate vastu suunatud propagandistlikus sõjas. New York Timesi artikkel käsitleb Facebooki juhtkonna tegevust USA presidendi valimiste ajal ja järel kui Facebooki keskkond levitas takistamatult vihasõnumeid ja valeuudiseid, kallutades valijate meelsust ühe kandidaadi poole.
#000009
Mainitud artikli valgussõõris on lisaks end ebameeldivatest teemadest teadlikult ja ebajuhilikult eemale hoidnud Zuckebergile veel tegevjuht Sheryl Sandberg, keda süüdistatakse avastatud probleemide varjamisüritustes. Lisaks süüdistatakse Sandbergi kriitikute laimamises ning püüdlustes neid kompromiteerida, palgates selleks poliitilise provokatsioonide levitamisele spetsialiseerunud ettevõtte.
#000010
Facebooki juhtide olukord on suhteliselt täbar. Zuckerbergi ehk suurimat aktsionäri ei ähvarda koha kaotamine isegi siis, kui kära kasvab suureks, siis peaks ta sellega ise nõustuma. Samas võib pahameelelaine sundida teda loobuma ühest juhi kohast, kas nõukogu esimehe või peadirektori omast.
#000011
Seis on mõneti sarnane Elon Muski hiljutise juhtumiga. Põhjust pahameelelaine kasvuks paistab olevat, kuna väidetavalt teadis juhtkond juba ammu Venemaa julgeolekuorganite orkestreeritud demokraatlike valmiste vastasest õõnestustegevusest, aga kumbki juht ei soovinud avalikustamisega kaasnevat liigset pahandust ja eelistasid sellega raha teenida. Jeff Bezose sõnu korrates, ei hoolinud nad klientidest vaid muretsesid iseenda pärast.
#000012
Zukerbergi tooli teeb kuumaks Facebooki aktsia langus, mis on suve kõrghetkest langenud kolmandiku võrra, olles kaotanud pooleteise aasta kasvu. Mainitud artikkel jättis kõige kehvema mulje Sheryl Sandbergist ja seetõttu spekuleeritakse ka tegevjuhi võimaliku asendamisega. Paradoksaalselt toidab spekulatsioone Zuckerbergi-Sandbergi juhitud sotsiaalmeedia ise, kus levivad sõnumid firmasisestest pingetest ja kasvavast kriitikast.
#000013
Facebookivastased võivad tunda end nüüd julgemalt. Näiteks oli osa laimukampaaniast suunatud George Sorose kui ühe Facebooki kriitiku vastu. Soros on USAs tundlik teema, kuna temast püütakse teha paremrahvuslaste silmis konspiratiivset maailmavalitsejat ja Donald Trumpi edu õõnestajat.
#000014
Sandbergi paigutamine taoliste tegelastega ühte patta võib osutuda teenitud karistuseks. Seda nii isikliku renomee kui aususe ja läbipaistvusega kelkinud firma usaldatavuse langusena.
#000015
Kasvavat pahameelelainet iseloomustab värske võrdlus milles miljardärist internetiäri ettevõtja Marc Benioff'i kõrvutas Facebooki tubakafirmaga. Suitsetamine võib pakkuda meelehead, kuid põhjustab sõltuvust ja ohustab tervist. Suitsetamine tapab.
#000016
Suitsupakile kirjutatud hoiatused on mõeldud suitsetamist vähendama. Võib-olla näeme pidurdavat efekti ka suhtumises Facebooki, kuigi varasemad kriisid pole midagi erilist põhjustanud.
#000017
Seekordset skandaali peetakse mitme vaatleja hinnangul siiski eriliseks. Lisaks suitsupakile võrreldakse Facebooki tüürita laevaga mis on teel karidele. Zuckerbegi kohta öeldakse, et ta polegi mingi juht kuna ta peidab end väljakutsete olukorras, eitab tegelikkust ja ajab süü teiste kaela. See, et ta pole olnud kunagi nn inimeste sõber, pole takistanud tal suhtlusvõrgustikuga äri tegemast. Aga kui kaua? Järsku leiab sellele küsimusele vastuse Jeff Bezose märkusest?
#000018
20.11.2018 14:59Kumb jõuab enne pankrotti, kas Amazon või Facebook?
#000019
08.11.2018 10:20Poliitikute tehnoloogiavõõristus kaitseb suurkorporatsioone
#000020
05.11.2018 09:44Volvo asus arendama unetutele isejuhtivat hotellituba
#000022
31.10.2018 09:15Keskklass võib automatiseerimise tõttu palgatõusust vaid und näha
#000023
25.10.2018 11:34Koos paberraamatutega kaob lugemisoskus ja muutub maailmataju
#000024
24.10.2018 10:13Twitter pidas Elon Muski siirast vaimukust suurpettuseks
#000025
18.10.2018 10:37Näitlejad võivad digiajastul hauatagusest rahust vaid und näha
#000026
17.10.2018 09:49Amazoni boss: triljonile inimesele tuleb juba praegu kodu otsida
#000027
16.10.2018 09:50Interneti ilusaim kohake on muutunud ahistamise ja kiusamise tallermaaks
#000028
Hommik! Artur Rehi: mul on olemas huvi ja patriotism, et seda blogi pidada
#000036